કંગના રનૌતે સુપરસ્ટાર રિતિક રોશન પર એ આક્ષેપ મૂક્યો હતો કે, રિતિકે તેને કેટલાક પ્રાઇવેટ અને રોમેન્ટિક ઇ-મેઇલ્સ કર્યા હતા જ્યારે રિતિકે આ એક્ટ્રેસના આક્ષેપોને ફગાવતા કહ્યું હતું કે, તેણે આવો કોઈ મેઇલ મોકલ્યો જ નહોતો. બલ્કે કોઈ છેતરપિંડી કરનારાની હરકત હશે. આ મામલે તપાસ કરી રહેલું મુંબઈ પોલીસનું ફોરેન્સિક ડિપાર્ટમેન્ટ એ શોધવામાં નિષ્ફળ રહ્યું હતું કે, આ એક્ટ્રેસને આ મેઇલ્સ કોણે મોકલ્યા હતા. આ મેઇલ્સ hroshan@email.com પરથી મોકલવામાં આવ્યા હતા. જે સમગ્ર વિવાદનું કારણ છે. આ મેઇલ્સ અનુસાર રિતિક અને કંગના રિલેશનશિપમાં હતા, પરંતુ રિતિકે આ આક્ષેપોને ફગાવી દીધા હતા. જોકે, કંગનાએ કહ્યું હતું કે, રિતિક ખોટું બોલી રહ્યો છે અને તેઓ અવારનવાર એકબીજાને મેઇલ્સ મોકલતા રહેતા હતા.